PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2023/2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53947)
  + [Valencià](/va/acuerdo/53846)






Selector de idioma

Leer

* [Español](/es/acuerdo/53443)
* [Valencià](/va/acuerdo/53530)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2023/2024[Butlletí Oficial Universitat d'Alacant](/ca/Publicacion)
==================================================================================================================================================================

Secretaria General

Butlletí Oficial Universitat d'Alacant





PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2023/2024

Data d'aprovació
:   02/10/2024

Data de publicació
:   04/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53967)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53192)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53152)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2023/2024&url=https://www.boua.ua.es/va/acuerdo/53023)

**Títol:** PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2023/2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 2 d'octubre de 2024

PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2023/2024

1.     Objectiu de la convocatòria i procediment de concessió

L'objectiu d'aquesta convocatòria és la concessió, en règim de concurrència competitiva, de 2 premis dirigits al o a la millor estudiant esportista de la Universitat d'Alacant.

Aquests 2 premis són proposats per la Fundació Trinidad Alfonso sobre la base de la signatura d'un conveni de col·laboració amb les vuit universitats valencianes que formen la Comissió Autonòmica d'Esport Universitari (CAEU). Un és en modalitat femenina i l'altre en modalitat masculina, i estan dirigits a les persones matriculades en la Universitat d'Alacant durant el curs 2023/2024 que compaginen aquests estudis amb la pràctica esportiva d'alt nivell.

2.     Requisits de les persones beneficiàries

Podrà obtenir la condició de beneficiari i sol·licitar aquests premis l'alumnat que complisca la totalitat de les condicions següents:

a)  Haja estat matriculat en la Universitat d'Alacant en el curs 2023/2024 en un dels tres cicles en què s'estructuren els ensenyaments universitaris oficials (grau, màster universitari i doctorat) als quals es refereix l'[article 9 de la Llei orgànica 2/2023, de 22 de març, del sistema universitari](https://www.boe.es/buscar/act.php?id=MHJ-U-6268-1812&p=81870752&tn=1#a9).

b)  Haja mantingut aquesta condició d'estudiant, i la d'esportista, al llarg de tot el curs 2023/2024.

c)  No siga estudiant visitant ni es trobe en la universitat en virtut de programes d'ajudes o intercanvi.

d)  No siga beneficiari dels Premis Fundació Trinidad Alfonso per a estudiants esportistes universitaris titulats curs 2023/2024, ja que les dues convocatòries són incompatibles.

3.     Nombre i dotació de les beques

Es concediran 2 premis, un premi en modalitat femenina i un altre en modalitat masculina, que consistiran en una placa commemorativa i una aportació econòmica de 1.000 € cadascun.

4.     Termini i procediment de presentació de sol·licituds

4.1  Termini de presentació

El termini de presentació de sol·licituds s'iniciarà l'endemà de la publicació d'aquesta convocatòria en el BOUA i finalitzarà el 13/10/2024.

4.2  Procediment de presentació

La documentació es presentarà a través de la seu electrònica de la UA (<https://seuelectronica.ua.es/>). Caldrà accedir a l'apartat Tràmits (<https://cvnet.cpd.ua.es/eadmua/tramites?pidioma=valenciano>) i seleccionar Instància genèrica, que estarà dirigida a la vicerectora de Cultura, Esport i Extensió Universitària.

S'hi adjuntarà la documentació següent:

a)  Sol·licitud: degudament emplenada i signada, d'acord amb el model i instruccions que hi ha en la pàgina web <https://competicio.ua.es/va/ajudes/premis-fundacio-trinidad-alfonso.html>

b)  Declaració responsable: degudament emplenada i signada, d'acord amb el model i instruccions que hi ha en la pàgina web <https://competicio.ua.es/va/ajudes/premis-fundacio-trinidad-alfonso.html>

c)  Documentació acreditativa dels mèrits esportius detallats en la base 5A mitjançant certificat de la federació autonòmica o espanyola, segons corresponga, en què s'especifique el nom i el tipus de competició, el lloc, la data i el resultat obtingut. Queden exclosos de la justificació documental els mèrits esportius referits al Campionat d'Espanya Universitari (CEU) i al Campionat Autonòmic d'Esport Universitari (CAEU), perquè ja consten en poder d'aquesta Universitat.

La persona sol·licitant autoritzarà l'accés a la informació de què disposa la Universitat d'Alacant referida a la matrícula i l'expedient acadèmic del curs 2023/2024.

5.     Criteris d'adjudicació

L'assignació dels premis es realitzarà seguint els criteris següents:

Mitjana ponderada: 45 % (rendiment esportiu en competició), 55 % (rendiment acadèmic) en el curs acadèmic 2023/2024, entès des de l'1 de setembre de 2023 fins al 31 d'agost de 2024.

A.   Rendiment esportiu en competició (màxim 45 punts sobre un màxim total del 45%)

A.1.Campionat internacional de caràcter oficial: màxim 15 punts, d'acord amb els resultats obtinguts detallats segons el barem següent:

A.1.1.  Olimpíada / Universíada

T.9.4.6.     1r - 3r / 1a - 3a (15 punts)

Q.2.5.6.     4t - 8è / 4a - 8a (14 punts)

Z.9.0.7.     9è / 9a o inferior (13 punts)

A.1.2.  Campionat del Món / Mundial FISU

D.8.8.8.     1r - 3r / 1a - 3a (10 punts)

W.5.5.1.     4t - 8è / 4a - 8a (9 punts)

H.8.5.6.     9è / 9a o inferior (8 punts)

A.1.3.  Campionat d'Europa / Europeu EUSA

Z.0.9.3.     1r - 3r / 1a - 3a (6 punts)

C.8.5.4.     4t - 8è / 4a - 8a (5 punts)

W.9.1.8.     9è / 9a o inferior (4 punts)

A.2.Campionat nacional: màxim 15 punts

A.2.1.  Campionat d'Espanya / Lliga nacional de màxima categoria / CEU

K.1.8.4.     1r - 3r / 1a - 3a (15 punts)

K.8.3.5.     4t - 8è / 4a - 8a (10 punts)

H.1.4.7.     9è / 9a o menor (5 punts)

A.3.Campionat autonòmic: màxim 15 punts

A.3.1.  Campionat autonòmic / CAEU

D.4.7.8.     1r / 1a (15 punts)

H.0.1.2.     2n / 2a (14 punts)

N.1.6.1.     3r / 3a (13 punts)

D.3.0.1.     4t / 4a (12 punts)

M.0.5.7.     5è / 5a (11 punts)

B.3.9.1.     6è / 6a (10 punts)

D.6.2.8.     7è / 7a (9 punts)

J.4.3.7.     8è / 8a (8 punts)

Z.6.2.8.     9è / 9a (7 punts)

P.1.9.66.  10è / 10a (6 punts)

M.7.3.44.  Inferior (5 punts)

B.   Rendiment acadèmic (màxim 55 punts sobre un màxim total del 55%)

B.1 Estudis de grau: màxim 55 punts

B.2 Titulacions oficials de màster o doctorat: màxim 40 punts

Només es tindrà en compte la nota mitjana de l'expedient corresponent al curs 2023/2024.

Caldrà acreditar un mínim d'un 20% d'assignatures superades.

La mitjana aritmètica ponderada es calcularà sobre 4:

·      MH (4)

·      Excel·lent (3)

·      Notable (2)

·      Aprovat / Apte (1)

·      Suspens / NP (0)

Cada nota de l'assignatura es multiplicarà per la quantitat de crèdits cursats i superats per a calcular la mitjana ponderada.

En cas d'empat entre dos o més aspirants al premi, la Comissió de Valoració tindrà en consideració l'expedient acadèmic per a determinar la persona beneficiària; en concret, i per aquest ordre, haver obtingut major nombre de:

·      Matrícules d'honor

·      Excel·lents

·      Notables

6.     Òrgan instructor i Comissió de Valoració

6.1  Òrgan instructor

La vicerectora de Cultura, Esport i Extensió Universitària de la Universitat d'Alacant, encarregada de la instrucció del procediment, acordarà les actuacions que estime necessàries per a la determinació, el coneixement i la comprovació de les dades en virtut de les quals s'ha de formular la proposta de resolució.

La unitat administrativa de referència és el Servei d'Esports de la Universitat d'Alacant. Contacte: <https://cvnet.cpd.ua.es/uasolicitudes/solicitud/241?idioma=va>

Quan la sol·licitud no reunisca els requisits o no estiga acompanyada de la documentació que siga exigible es requerirà la persona sol·licitant que ho esmene o aporte els documents preceptius en un termini de deu dies, amb indicació que si no ho fa es considerarà que desisteix de la petició, amb la resolució prèvia que haurà de ser dictada en els termes previstos legalment.

6.2  Comissió de Valoració

La Comissió de Valoració realitzarà l'examen i l'avaluació de les sol·licituds presentades i elaborarà l'informe de valoració.

La comissió tindrà la composició següent:

Presidència

Director del Secretariat d'Esports de la Universitat d'Alacant, o la persona que el substituïsca.

Secretaria

Subdirector del Servei d'Esports de la Universitat d'Alacant, o la persona que el substituïsca.

Vocal

Responsable de l'Àrea de Projectes de la Fundació Trinidad Alfonso, o la persona que el substituïsca.

Els membres de la Comissió de Valoració signaran el document d'absència de conflicte d'interessos (DACI).

7.     Resolució, notificació i publicació dels resultats

Atenent el principi de transparència recollit en la Llei 40/2015, d'1 d'octubre, de règim jurídic del sector públic, i el que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases, com també la informació d'altres actes que se'n deriven i que requerisquen publicació, es realitzaran en l'adreça web <https://competicio.ua.es/va/ajudes/premis-fundacio-trinidad-alfonso.html>, que substitueix la notificació a les persones interessades i té els mateixos efectes.

Una vegada avaluades les sol·licituds, es publicarà la proposta de resolució provisional i es concedirà un termini de 10 dies perquè les persones participants presenten les al·legacions que consideren oportunes a través de la seu electrònica de la UA.

Una vegada examinades les al·legacions, es formularà la proposta de resolució definitiva, a la vista de la qual la rectora de la Universitat d'Alacant dictarà la resolució que siga procedent. Aquesta resolució es publicarà en el termini màxim de 6 mesos des de la data final de presentació de les sol·licituds.

8.     Marc legal i pressupostari

Aquesta convocatòria amb codi 2024SBV170 serveix de base reguladora i està recollida en la línia de subvenció 2024LS029 del Pla Estratègic de Subvencions 2024 de la Universitat d'Alacant.

Els premis assignats s'ajustaran al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant, i el que estableix aquesta convocatòria.

La dotació d'aquesta convocatòria, d'un màxim de 2.000 € serà sufragada amb càrrec al capítol IV (orgànica 17.75.7J.25.55) del pressupost del Vicerectorat de Cultura, Esport i Extensió Universitària.

L'execució d'aquesta dotació està supeditada a la disponibilitat de liquiditat de la UA.

S'hi aplicaran les disposicions fiscals vigents.

9.     Obligació i justificació de la persona beneficiària

9.1. Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

a)  Participar en els actes públics de la Fundació Trinidad Alfonso als quals siguen convocades, entre els quals, la presentació de les persones premiades en aquesta convocatòria.

b)  Representar la Universitat d'Alacant en els esdeveniments esportius de màxim nivell universitari internacional, nacional o autonòmic en què siguen requerides, com també en actes de representació universitària necessaris.

Aquestes participacions i representacions seran imprescindibles sempre que no coincidisquen amb una competició federada de rang semblant que haja sigut presentada en el programa oficial de competició, i que no hi haja problemes de salut o lesió certificats per la persona facultativa corresponent.

9.2. Justificació de persones beneficiàries i pagament

La justificació de la destinació dels premis al compliment de la seua finalitat serà prèvia a la concessió, mitjançant la comprovació dels requisits exigits per a la seua concessió. La universitat procedirà d'ofici al pagament dels premis concedits.

L'incompliment per la persona beneficiària de qualsevol dels requisits i obligacions establits en aquesta convocatòria i bases reguladores, així com en la seua resolució de concessió, podrà donar lloc a la revocació total o parcial del premi i al reintegrament, si escau, de les quantitats indegudament percebudes.

10.  Protecció de dades de caràcter personal

D'acord amb el que estableix la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal, i seran conservades durant el temps estrictament necessari per a complir amb la finalitat esmentada.

Informem que la persona interessada pot exercir els seu drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la Seu Electrònica <https://seuelectronica.ua.es/>. Així mateix, també es pot posar en contacte amb el delegat de protecció de dades a través de l'adreça [ezm@ww.ja](mailto:lhv@dx.go).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11.  Recursos

Contra aquesta convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

Davant de les actuacions definitives de la Comissió de Valoració es podrà interposar un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs es podrà interposar davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

La rectora,

Alacant, 2 d'octubre del 2024

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03004 Sant Vicent del Raspeig - Alacant  
 Tel. 09 085 0201 - Fax 18 804 1851](https://www.google.es/maps/@68.955027,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12250&trk=tyah&trkInfo=tarId%0N3929835092282%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)